Ilmoitus Kiinan kansantasavallasta, Venäjän federaatiosta, Ukrainasta ja Valko-Venäjältä peräisin olevien tiettyjen tuotteiden tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta



Virallinen lehti nro C 070 , 20/03/2004 s. 0015 - 0016



Ilmoitus Kiinan kansantasavallasta, Venäjän federaatiosta, Ukrainasta ja Valko-Venäjältä peräisin olevien tiettyjen tuotteiden tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta (2004/C 70/04) Komissio on päättänyt panna omasta aloitteestaan vireille neuvoston asetuksen (EY) N:o 384/96(1), jäljempänä "perusasetus", sellaisena kuin se on viimeksi muutettuna neuvoston asetuksella (EY) N:o 1972/2002(2), 11 artiklan 3 kohdan ja 22 artiklan c kohdan mukaisia osittaisia välivaiheen tarkasteluja. 1. Voimassa olevat toimenpiteet Tarkastelujen kohteena olevat tällä hetkellä voimassa olevat toimenpiteet ovat Kiinan kansantasavallasta peräisin olevien väritelevisiovastaanottimien tuonnissa neuvoston asetuksella (EY) N:o 1531/2002(3) käyttöön otettu lopullinen polkumyyntitulli sekä 29 päivänä heinäkuuta 2002 tehdyllä komission päätöksellä (2002/683/EY)(4) hyväksytty sitoumus; Valko-Venäjältä ja Venäjän federaatiosta peräisin olevan kaliumkloridin tuonnissa neuvoston asetuksella (EY) N:o 3068/92(5) käyttöön otettu lopullinen polkumyyntitulli; Venäjän federaatiosta ja Ukrainasta peräisin olevan piikarbidin tuonnissa neuvoston asetuksella (EY) N:o 1100/2000(6) käyttöön otettu lopullinen polkumyyntitulli sekä 9 päivänä maaliskuuta 1994 tehdyllä komission päätöksellä (94/202/EY)(7) hyväksytty sitoumus; Venäjän federaatiosta peräisin olevan alumiinifolion tuonnissa neuvoston asetuksella (EY) N:o 950/2001(8) käyttöön otettu lopullinen polkumyyntitulli sekä 16 päivänä toukokuuta 2001 tehdyllä komission päätöksellä (2001/381/EY)(9) hyväksytty sitoumus; Venäjän federaatiosta peräisin olevan ammoniumnitraatin tuonnissa neuvoston asetuksella (EY) N:o 658/2002(10) käyttöön otettu lopullinen polkumyyntitulli; Ukrainasta peräisin olevan ammoniumnitraatin tuonnissa neuvoston asetuksella (EY) N:o 132/2001(11) käyttöön otettu lopullinen polkumyyntitulli; Venäjän federaatiosta peräisin olevien suuntaisrakeisten sähköteknisten levyvalmisteiden tuonnissa neuvoston asetuksella (EY) N:o 151/2003(12) käyttöön otettu lopullinen polkumyyntitulli, sekä Kiinan kansantasavallasta peräisin olevan piin tuonnissa neuvoston asetuksella (EY) N:o 398/2004(13) käyttöön otettu lopullinen polkumyyntitulli, jäljempänä "toimenpiteet". 2. Tarkastelun perusteet Euroopan unioniin kuuluu kymmenen uutta jäsenvaltiota 1 päivästä toukokuuta 2004. Kyseisestä päivämäärästä lukien 15 jäsenvaltion yhteisössä voimassa olevia polkumyyntitoimenpiteitä laajennetaan siten, että myös uudet jäsenvaltiot alkavat soveltaa niitä yhteisön ulkopuolisista maista tulevaan tuontiin ilman eri toimenpiteitä. Asianomaisia osapuolia kuultuaan komissio on todennut, että Euroopan unionin laajeneminen 1 päivästä toukokuuta 2004 lukien muuttaa olennaisesti tällä hetkellä polkumyyntitoimenpiteiden kohteena olevien tiettyjen tuotteiden tuontia koskevia olosuhteita. Monet vientiä harjoittavat tuottajat, joihin sovelletaan polkumyyntitoimenpiteitä, ovat ilmoittautuneet ja toimittaneet komissiolle tietoja, joiden mukaan Euroopan unionin laajeneminen vaikuttaa erittäin haitallisesti niiden liittymässä oleviin valtioihin suuntautuvaan vientiin. Tässä ilmoituksessa tarkoitetut polkumyyntitoimenpiteet jaetaan tapauskohtaisten erityispiirteiden perusteella kahteen ryhmään. 2.1. Kiinan kansantasavallasta peräisin olevien väritelevisiovastaanottimien tuontiin sovellettavat toimenpiteet, Venäjän federaatiosta peräisin olevan piikarbidin tuontiin sovellettavat toimenpiteet sekä Venäjän federaatiosta peräisin olevan alumiinifolion tuontiin sovellettavat toimenpiteet Tiettyyn Kiinan kansantasavallasta peräisin olevien väritelevisiovastaanottimien tuontiin sekä tiettyyn Venäjän federaatiosta peräisin olevan piikarbidin sekä alumiinifolion tuontiin sovelletaan tällä hetkellä sitoumuksia, jotka ovat määrällisiä ja/tai hintaa koskevia. Komissio selvittää, olisiko näitä sitoumuksia, jotka on laadittu 15 jäsenvaltion yhteisöä koskevien tietojen perusteella, mukautettava ottaen huomioon, että Euroopan unionissa on laajentumisen jälkeen 25 jäsenvaltiota. 2.2. Valko-Venäjältä ja Venäjän federaatiosta peräisin olevan kaliumkloridin tuontiin sovellettavat toimenpiteet; Ukrainasta peräisin olevan piikarbidin tuontia koskevat toimenpiteet; Venäjän federaatiosta ja Ukrainasta peräisin olevan ammoniumnitraatin tuontiin sovellettavat toimenpiteet; Venäjän federaatiosta peräisin olevien suuntaisrakeisten sähköteknisten levyvalmisteiden tuontiin sovellettavat toimenpiteet sekä Kiinan kansantasavallasta peräisin olevan piin tuontia koskevat toimenpiteet Valko-Venäjältä ja Venäjän federaatiosta peräisin olevan kaliumkloridin tuonnille, Ukrainasta peräisin olevan piikarbidin tuonnille, Venäjän federaatiosta sekä Ukrainasta peräisin olevan ammoniumnitraatin tuonnille sekä Venäjän federaatiosta peräisin olevien suuntaisrakeisten sähköteknisten levyvalmisteiden tuonnille on ominaista korkeat tullit sekä liittymässä oleviin valtioihin suuntautuvan tuonnin merkittävä määrä. Toimenpiteiden valinnassa tarkastelua varten huomioon otettavia muita tekijöitä ovat tuotantomäärä sekä hintataso liittymässä olevissa maissa. Tarkastelun aikana tutkitaan, onko yhteisön edun kannalta tarpeen mukauttaa näitä toimenpiteitä asianomaisiin osapuoliin, myös käyttäjiin, jakelijoihin sekä kuluttajiin, kohdistuvan äkillisen ja erittäin haitallisen vaikutuksen ehkäisemiseksi. Huomattakoon, että mikäli tarkastelua ei suoriteta, liittymässä olevat valtiot alkavat soveltaa kaikkia toimenpiteitä yhteisön ulkopuolisista maista tulevaan tuontiin 1. toukokuuta 2004 lukien ilman eri toimenpiteitä. 3. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö osittaisten välivaiheen tarkastelujen vireille panemiseksi, mistä syystä komissio panee vireille tarkastelut perusasetuksen 11 artiklan 3 kohdan ja 22 artiklan c kohdan mukaisesti tämän ilmoituksen 1 kohdassa lueteltujen polkumyyntitoimenpiteiden osalta. 3.1. Tietojen kerääminen Asianomaisten osapuolten näkökantojen keräämiseksi komissio ottaa yhteyttä yhteisön tuotannonalaan, yhteisön tuottajien tai käyttäjien järjestöihin, asianomaisten maiden, myös komissiolle jo ilmoittautuneiden maiden, viejiin/tuottajiin sekä tuojiin ja niiden järjestöihin, samoin kuin asianomaisten maiden toimivaltaisiin viranomaisiin. Komissio ottaa yhteyttä myös tiedossa oleviin liittymässä olevien valtioiden asianomaisiin osapuoliin niiden näkökantojen selvittämiseksi. Kaikkia asianomaisia osapuolia, myös liittymässä olevissa valtioissa olevia osapuolia, pyydetään esittämään näkökantansa sekä toimittamaan tarvittavat tiedot ja asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 4 kohdassa asetetussa määräajassa. 3.2. Asianomaisten kuuleminen Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tällainen pyyntö on esitettävä tämän ilmoituksen 4 kohdassa asetetussa määräajassa. 4. Määräajat Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja huomautuksensa ja toimitettava täytetyt kyselylomakkeet tai muut tiedot 10 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. Huomiota pyydetään kiinnittämään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa. Asianomaiset osapuolet voivat myös pyytää saada tulla komission kuulemiksi samassa 10 päivän määräajassa. 5. Muut Komissio on toteuttanut huomattavia toimia ilmoittaakseen kaikille tiedossa oleville asianomaisille osapuolille mahdollisuudesta osittaisen tarkastelun vireillepanoon kaikkien tällä hetkellä voimassa olevien toimenpiteiden osalta Euroopan unionin laajentumisen yhteydessä mahdollisesti ilmenevien ongelmien määrittämiseksi. Toimet ovat kohdistuneet myös yhteisön ulkopuolisiin maihin sekä liittymässä oleviin valtioihin, joiden asianomaisten osapuolten erityisesti toivotaan esittävän näkökantoja, jotka saavat olla yleisiä tai sellaisia, jotka auttavat tarpeellisten tietojen hankinnassa tätä tarkastelua varten. Osapuolet, jotka eivät vielä ole ilmoittautuneet tai jotka jo ovat ilmoittautuneet, mutta haluavat esittää lisähuomautuksia, voivat tehdä sen 15 päivän kuluessa tämän ilmoituksen julkaisemisesta Euroopan unionin virallisessa lehdessä. Niiden osapuolten näkökantoja, jotka eivät ilmoittaudu tämän määräajan kuluessa, ei voida käsitellä näiden tarkastelujen yhteydessä, mutta ne voidaan ottaa huomioon myöhemmin tulevien tarkastelujen vireillepanoa koskevien tarkastelujen yhteydessä. 6. Kirjalliset huomautukset ja kirjeenvaihto Asianomaisten osapuolten on toimitettava kaikki näkökannat ja pyynnöt kirjallisina ja ilmoitettava niissä nimensä, osoitteensa, sähköpostiosoitteensa sekä puhelin-, faksi- ja/ tai teleksinumeronsa. Komission yhteystiedot: European Commission Directorate General for Trade Directorate B Office: J -79 5/16 B - 1049 Brussels Faksi: (32-2) 295 65 05 Teleksi: COMEU B 21877 (1) EYVL L 56, 6.3.1996, s. 1. (2) EYVL L 305, 7.11.2002, s. 1. (3) EYVL L 231, 29.8.2002, s. 1. (4) EYVL L 231, 29.8.2002, s. 42. (5) EYVL L 308, 24.10.1992, s. 21, asetus sellaisena kuin se on viimeksi muutettuna neuvoston asetuksella (EY) N:o 969/2000 (EYVL L 112, 11.5.2000, s. 4). (6) EYVL L 125, 26.5.2000, s. 3. (7) EYVL L 94, 13.4.1994, s. 32. (8) EYVL L 134, 17.5.2001, s. 1. (9) EYVL L 134, 17.5.2001, s. 67. (10) EYVL L 102, 18.4.2002, s. 1. (11) EYVL L 23, 25.1.2001, s. 1. (12) EYVL L 25, 30.1.2003, s. 7. (13) EYVL L 66, 4.3.2004, s. 15.